Zápisnica

zo zasadania komisie financovania, rozpočtu a správy majetku

zo dňa 12.10.2021

Predmetom zasadania bolo plnenie a čerpanie rozpočtu obce Trnávka za I.polrok 2021

Prítomní: podľa prezenčnej listiny

*Hmotná zodpovednosť* pracovníkov OcÚ: bez zmeny, zodpovední pracovníci doposiaľ nepodpísali hmotnú zodpovednosť.

*Bežné príjmy: DAŇOVÉ NEDOPLATKY*: vymáhaniu pohľadávok sa nevenuje takmer žiadna pozornosť, napriek opätovnému odporúčaniu komisie. Nedoplatky sa každým rokom zvyšujú. Komisia navrhuje vymáhanie pohľadávok exekútorom. Existuje ešte aj možnosť záložného práva pri nedoplatkoch daní.

*Kultúrny dom*: je vidieť, že sa objekt prenajíma, požíva sa na svadby a rôzne oslavy, príjmy z neho však nikde nefigurujú.

*Dotácia na COVID*: štátom poskytnutá dotácia vo výške 21.710,- €. Z týchto financií sa čerpalo k 30.6.2021 - 14.951,65 €. Plánované čerpanie je na klimatizáciu OcÚ a materskej škôlky, ionizátor a podlahový čistič.

*Kapitálové výdavky*: k 30.6.2021 bola aktivita len pri územnom pláne, avšak následné zmluvy s jednotlivými zúčastnenými stranami ešte neexistujú. Pri ostatných položkách kapitálových výdavkov žiadny pohyb k 30.6.2021

*Bežné výdavky:*

Všeobecné verejné služby / Služby / 637003 propagácia, reklama: v rozpočte vyčlenená suma 1.320,- €, v skutočnosti webová stránka obce stála 1.664,40 €.

Vzdelávanie/ predprimárne vzdelávanie s bežnou starostlivosťou / výpočtová technika + všeobecný material: do škôlky sa kupovala nová tlačiareň s tonermi: v rozpočte 500 €, skutočnosť 1.174,05 € + 129€

**Komisia odporúča OZ:**

* **Vymáhanie pohľadávok exekútorom**
* **Obnovenie cenníka pri prenajímaní kultúrneho domu a následne sledovanie príjmu finančných prostriedkov z tejto činnosti**